Neta Snook

Neta Snook Southern (født 14. februar 1896, død 23. mars 1991) var en flypioner som oppnådde en lang liste av «førstegangs». Hun var den første kvinnelige flygeren i Iowa, første kvinne på Curtiss flyskole i Virginia, første kvinne som drev sin egen luftfartsvirksomhet og første kvinne til å lande på en kommersiell flyplass. Men "Snooky", som vennene kalte henne, var skjebnebestemt til å bli husket for hennes forhold til Amelia Earhart. Hennes selvbiografi ‘’I Thought Amelia to Fly’’ fanget treffende essensen av Amelias berømmelse, hun var for alltid knyttet til mystikken omkring Earhart, som Earharts første instruktør.


== Tidlig liv ==
Mary Neta Snook ble født 14. februar 1896 i Mount Carroll, Illinois. Hun ble interessert i maskiner i ung alder, ansporet av en fascinasjon med hennes fars biler. I en alder av fire, kunne hun sitte på sin fars fang og styre hans dampdrevne bil på åsene rundt Illinois-byen. Da hun ble eldre lærte han henne å arbeide med biler. Snook gikk på Frances Shimer skole (senere Shimer College) og tok eksamen i 1912.


== Flyving ==
I løpet av sitt første år på college sendte hun en søknad til Snook Curtiss-Wright luftfartskole i Newport News, Virginia, men ble nektet adgang, da skolen ikke underviste kvinner. Det følgende året så hun en annonse for Davenports flyskole i Iowa og hun ble en av skolens første kvinnelige elever. Etter et stort havari hvor blant annet skolens president ble drept, ble skolen stengt og «Curley», som hun ble kalt av medstudenter begynte å søke etter andre flyskoler. I 1917 fikk Snook begynne på Curtiss-Wright Luftfartsskole. I 1918 arbeidet hun for det britiske luftfartsdepartementet i Eimira med inspeksjon og testing av fly som skulle sendes til Europa.
Etter å ha kjøpt en havarert Canuck, en kanadisk Firesylindret JN-4 Jenny, fraktet hun det hjem til foreldrenes hage. Her brukte hun to år på å flyet i stand. I 1920, fløy Snook solo i sin gjenoppbygde Canuck. Kort tid etter at hun fikk flysertifikatet sitt, ble hun medlem i  Aero Club of America Fédération Aéronautique Internationale (FAI). Hun etablerte seg først med barnstorming over hele Midtvesten i sin Canuck, og tjente penger på å frakte turister og «passasjerer», selv om hennes lisens ikke tillot det. En bitter Iowa-vinter, gjorde at Snook bestemte seg for å dra til California hvor hun kunne fly året rundt. Hun demonterte flyet sitt, slik at hun kunne frakte det til Los Angeles, California.I 1920 kontaktet Snook «Bert Kinner» for en jobb som instruktør på hans nybygde flyplass, Kinner Field i Los Angeles. Flyplassen tilbød relameflyving og flyopplæring, og Snook, med sin bakgrunn innen mekanikk, ble hun raskt svært viktig for Kinner. Hun ble etter en kort prøveperiode, den første kvinnen som drev en kommersiell flyplass.


== Amelia Earhart ==

3. januar, 1921 gikk Amelia Earhart med sin far ut på flyplassen og spurte Neta om hun kunne lære henne å fly. Earhart og foreldrene inngikk en avtale om at hun skulle kun lære å fly av en kvinnelig pilot, og for 1 dollar i Liberty obligasjoner per minutt i luften, fikk Earhart lære å fly av Snook. Earhart betalte de første fem timene i luften, mens de resterende 15 timene, ble fløyet i Earharts Kinner Airstar, etter at Snook hadde ansatt henne som pilot ved flyplassen.Earhart var ikke et naturtalent. Hun klarte blant annet å låste sin Airstar mens hun prøvde å fjerne noen eukalyptustrær før takeoff. Snook tenkte for seg selv: «Kanskje jeg har misforstått hennes evner». Men deres vennskap holdt seg og ulykken var snart glemt. De fløy sammen i over et år, og Snook ble godt kjent med hele Earhart’s familie, og tilbragte ofte tid i familiens hjem.


== De senere år ==
Neta Snook ble den første kvinnen som utfordret menn i et air race på Los Angeles Speedway i februar 1921, hvor hun endte til slutt på en femte plass. Etterpå fortalte hun til media: «Jeg kommer til å fly så smart, så dristig, så spennende som alle mannlige flyvere i verden.»
25 år gammel giftet Snook seg med Bill Southern i 1922, hun ble gravid, ga opp å fly og solgte sin virksomhet. Ikke mye ble hørt om Neta Snook Southern i årene etter at hun ga seg. Gjennom hele livet hennes ble Neta vanligvis kalt «Neta Snook» eller «Snooky». Etter at Earhart forsvant i løpet av sin berømte flyvning i 1937, begynte Snook å holde foredrag og snakke om sin karriere i luftfarten, og senere skrev hun selvbiografien Jeg Lærte Amelia til Å Fly. Net fløy for første gang på flere tiår da hun ble invitert av en pilot til å fly en kopi av Charles Lindberghs Spirit of St. Louis i 1977. I 1981 ble hun anerkjent som den eldste kvinnelige piloten i USA. Snook døde på ranchen sin, i en alder av 95 år, den 23. mars 1991 i California. Ett år etter sin død ble Net Snook Southern innlemmet i Iowa Aviation Hall of Fame.


== Referanser ==


== Eksterne lenker ==
Net Snook
Mary Anita "Net" Snook, (Southern) (1896-1991)
Amelia Earhart og Neta Snook